b'\n_START_ARTICLE_\nAustralianhaukka\n_START_SECTION_\nTuntomerkit\n_START_PARAGRAPH_\nAustralianhaukan pituus on 45\xe2\x80\x9360 cm. Se on suuri, voimakas punertavanruskea haukka. Aikuisen p\xc3\xa4\xc3\xa4 on vaalea, tummajuovainen, siivet ovat alta kaksiv\xc3\xa4riset, peitinsulista keskikokoiset ja pienet ovat punaruskeat, muuten valkoiset mustin juovin. Aikuinen koiras on alta punaruskea, aikuinen naaras paljon vaaleampi ja voimakkaasti mustajuovainen. Nuoren linnun p\xc3\xa4\xc3\xa4 on punaruskea._NEWLINE_Sen erottaa muista petolinnuista pyk\xc3\xa4reunaisen punaruskeasta yl\xc3\xa4puolesta ja reisist\xc3\xa4, jotka n\xc3\xa4kyv\xc3\xa4t selv\xc3\xa4sti tarkkailijasta poisp\xc3\xa4in lent\xc3\xa4v\xc3\xa4ll\xc3\xa4 linnulla._NEWLINE_Sen \xc3\xa4\xc3\xa4ni vaihtelee kirkunasta rupattelevaan \xc3\xa4\xc3\xa4ntelyyn. Koiraiden sanotaan kuulostavan \xc3\xa4rtyisilt\xc3\xa4 k\xc3\xa4hisevilt\xc3\xa4, naaraat taas kuulostavat korvias\xc3\xa4rkev\xc3\xa4n kimakoilta.'